ക്രിക്കറ്റ് കളിക്കാന് മാഞ്ചസ്റ്റര് യുണൈറ്റഡും: ഐപിഎല് ടീമിനായി രംഗത്ത് ഇംഗ്ലീഷ് പ്രിമിയര് ലീഗിലെ ഇപിഎല് വന്കിട ക്ലബ്ബായ മാഞ്ചസ്റ്റര് യുണൈറ്റഡ് ക്രിക്കറ്റിലേക്കും. ഇന്ത്യന് പ്രീമിയര് ലീഗില് ഐപിഎല് ഒരു ടീമിനെ വാങ്ങാന് മാഞ്ചസ്റ്റര് യുണൈറ്റഡ് ഉടമകള്ക്കു താല്പര്യമുള്ളതായണ് ദേശീയമാധ്യമങ്ങള് റിപ്പോര്ട്ട് ചെയ്യുന്നത്.അടുത്ത സീസണ് ഐപിഎല്ലിലേക്ക് രണ്ട് പുതിയ ടീമുകള് എത്തുമെന്ന് നേരത്തെ ഉറപ്പിച്ചതാണ്. ടീമിനെ സ്വന്തമാക്കാന് വിവിധ ഗ്രൂപ്പുകള് ഇതിനകം രംഗത്തുണ്ട്. ടീമുകള്ക്കയുള്ള നടപടികള് ഇപ്പോഴും പുരോഗമിക്കുകയാണ്. അതിനിടെയാണ് മാഞ്ചസ്റ്റര് യുണൈറ്റഡിന്റെ ഉടമസ്ഥരായ ഗ്ലേസര് ഫാമിലി പുതിയ ഫ്രാഞ്ചൈസിയെ സ്വന്തമാക്കുന്നതിനുള്ള ടെന്ഡര് വാങ്ങിയതായുള്ള റിപ്പോര്ട്ടുകള് വരുന്നത്. ലോകത്തെ ഏറ്റവും വാണിജ്യമൂല്യമുള്ള ഐപിഎല്ലില് ഒരു ടീമിനെ നേടുന്നത് മാറ്റങ്ങള് കൊണ്ടുവരുമെന്നാണ് മാഞ്ചസ്റ്റര് യുണൈഡിന്റെ ചില ഉന്നത അധികൃതര് നല്കുന്ന സൂചന. ടീമിനെ സ്വന്തമാക്കുന്നതുമായി ബന്ധപ്പെട്ട് ഇന്ത്യന് ക്രിക്കറ്റ് ബോര്ഡുമായി ഇതിനകം മാഞ്ചസ്റ്റര് യുണൈറ്റഡ് ചര്ച്ചകള് നടത്തിയതായാണ് വിവരം. വിദേശ കമ്ബനികള്ക്ക് ഐപിഎല് ടീമിനെ സ്വന്തമാക്കാന് വ്യവസ്ഥയുണ്ട്. ഈ വ്യവസ്ഥകളൊക്കെ പാലിക്കാന് മാഞ്ചസ്റ്റര് യുണൈറ്റഡ് തയ്യാറായേക്കുമെന്നാണ് റിപ്പേര്ട്ടുകള്.മാഞ്ചസ്റ്റര് യുണൈറ്റഡിന്റെ ഉടമസ്ഥര്ക്കു പുറമേ അദാനി ഗ്രൂപ്പ്, ടോറന്റ് ഫാര്മ, ഔരബിന്ദോ ഫാര്മ, ആര്പി സഞ്ജീവ് ഗോയങ്ക ഗ്രൂപ്പ്, ഹിന്ദുസ്ഥാന് ടൈംസ് മീഡിയ, ജിന്ഡാല് സ്റ്റീല് നവീന് ജിന്ഡാല്, സംരംഭകനായ റോണി സ്ക്ര്യൂവാല തുടങ്ങിയവരും പുതിയ ടീമിനായി രംഗത്തുണ്ട്. നിലവിലുള്ള എട്ട് ടീമുകള്ക്ക് പുറമെ പുതിയ രണ്ട് ഐ.പി.എല് ടീമുകളെ കൂടി ലീഗില് ഉള്പ്പെടുത്തുമെന്ന് നേരത്തെ വ്യക്തമക്കിയതാണ്. അഹമ്മദാബാദ് ,ലക്നൗ,ഗുവാഹത്തി, കട്ടക്ക്, ഇന്ഡോര്, ധരംശാല എന്നീ നഗരങ്ങളായിരിക്കും പുതിയ ടീമുകള് എന്നാണ് പ്രാഥമിക നിഗമനം.